Yamma masjidi. Yaama masjidi () 1962-yilda Nigerning Tahua viloyatidagi Yaama qishlogʻida qurilgan mahalliy Sudan-Saheliya meʼmorchilik uslubida qurilgan masjiddir. Tarixi. Fransuz mustamlakachiligi 60 yildan ortiq davom etib, 1960-yilda yakunlangan boʻlsa-da, bu hudud tashqi taʼsirlardan deyarli daxlsiz boʻlib qolgan. Shuning uchun qishloq ahli jamoa bilan namoz oʻqish uchun Juma masjidi qurishga qaror qilgan. Masjid qurilishida anʼanaviy usullardan foydalanishni maqul koʻrishgan. Ushbu inshoot loy gʻishtlardan qurilgan boʻlib, keyinchalik markaziy gumbaz va toʻrtta burchak minorasining qoʻshilishi bilan umumiy koʻrinishi oʻzgargan. Qishloqning har bir aholisi qurilishga oʻz hissasini qoʻshgan: yer maydonini hadya qilgan yer egasidan tortib, loy gʻisht yasaganlar, suv tashiganlar, yogʻoch yigʻganlargacha – hamma masjid qurlishida faol ishtirok etgan. Bu masjid 1986-yilda arxitektura boʻyicha Ogʻa Xon mukofoti sovrindori boʻlgan. Arxitekturasi. Masjid mahalliy Sudan-Saheliya arxitektura uslubida qurilgan. Shuningdek, Xausa xalqi tomonidan qoʻllaniladigan tubali uslubidan ham foydalanilgan.